FI Euroopan unionin virallinen lehti L 329/70

KOMISSION TÄYTÄNTÖÖNPANOASETUS (EU) 2016/2120,

annettu 2 päivänä joulukuuta 2016,

asetuksen (EY) N:o 1033/2006 muuttamisesta sen 3 artiklan 1 kohdassa tarkoitettujen säännösten osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon eurooppalaisen ilmaliikenteen hallintaverkon yhteentoimivuudesta (yhteentoimivuusasetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 552/2004 (1) ja erityisesti sen 3 artiklan 5 kohdan,

on kuullut yhtenäisen ilmatilan komiteaa,

sekä katsoo seuraavaa:

(1) Komission asetuksen (EY) N:o 1033/2006 (2) 2 artiklan 2 kohdan 16 alakohdassa viitataan kansainvälisen siviili-ilmailujärjestön (ICAO) asiakirjassa 8168 Osa 1 Procedures for Air Navigation Services – Aircraft Operations (PANS-OPS) vahvistettuihin määritelmiin ja erityisesti sen neljänteen painokseen vuodelta 1993, jossa sisällytetään muutos 13. Asetuksen (EY) N:o 1033/2006 hyväksymisen jälkeen ICAO on muuttanut kyseistä asiakirjaa ja hyväksynyt sen viidennen painoksen vuodelta 2006, jossa sisällytetään muutos 6.

(2) Asetuksen (EY) N:o 1033/2006 liitteessä viitataan ICAOn asiakirjassa Annex 2 – Rules of the Air ja erityisesti sen kymmenennessä painoksessa, heinäkuu 2005, joka sisältää kaikki muutokset muutokseen 42 asti, vahvistettuihin määräyksiin. Komission täytäntöönpanoasetuksen (EU) N:o 428/2013 (3) hyväksymisen jälkeen komission täytäntöönpanoasetuksella (EU) N:o 923/2012 (4) hyväksyttyjä yhteisiä lentosääntöjä on alettu soveltaa, ja niitä on myös päivitetty äskettäin komission täytäntöönpanoasetuksella (EU) 2016/1185 (5). Kyseisissä yhteisissä lentosäännöissä käsitellään erityisesti täytäntöönpanoasetuksen (EU) N:o 923/2012 liitteessä olevassa 4 jaksossa säädettyjä lentosuunnitelmiin liittyviä säännöksiä, joten ne korvaavat aiemmat viittaukset ICAOn liitteeseen 2.

(3) Asetuksen (EY) N:o 1033/2006 liitteessä viitataan ICAOn asiakirjassa Procedures for Air Navigation Services – Air Traffic Management (PANS-ATM, Doc 4444) ja erityisesti sen viidennessätoista painoksessa vuodelta 2007, jossa lisätään muutos 4, vahvistettuihin määräyksiin. Täytäntöönpanoasetuksen (EU) N:o 428/2013 hyväksymisen jälkeen ICAO on muuttanut kyseistä asiakirjaa ja sisällyttänyt siihen viimeisimpänä muutoksen 6. Asetuksen (EY) N:o 1033/2006 liitteessä viitataan myös ICAOn asiakirjassa Regional Supplementary Procedures (Doc 7030) ja erityisesti sen viidennessä painoksessa vuodelta 2008, jossa lisätään muutos 7, vahvistettuihin määräyksiin. Täytäntööpanoasetuksen (EU) N:o 428/2013 hyväksymisen jälkeen ICAO on muuttanut kyseistä asiakirjaa ja sisällyttänyt siihen viimeisimpänä muutoksen 9.

(4) Asetuksessa (EY) N:o 1033/2006 olevia viittauksia ICAOn liitteeseen 2 sekä IAOn asiakirjoihin Doc 8168, Doc 4444 ja Doc 7030 olisi päivitettävä, jotta jäsenvaltiot voivat täyttää kansainväliset oikeudelliset velvoitteensa ja varmistaa yhdenmukaisuuden ICAOn kansainvälisen sääntelykehyksen kanssa.

(5) Sen vuoksi asetusta (EY) N:o 1033/2006 olisi muutettava,

ON HYVÄKSYNYT TÄMÄN ASETUKSEN:

1 artikla

Muutetaan asetus (EY) N:o 1033/2006 seuraavasti:

1) Korvataan 2 artiklan 2 kohdan 16 alakohta seuraavasti: ”16) ’lähestymisalueen lentomenetelmillä’ vakiolähtöreittejä ja vakiotuloreittejä sellaisina, kuin ne on määritelty ICAOn julkaisussa Procedures for Air Navigation Services – Aircraft Operations (PANS-OPS, Doc 8168 – Osa 1 – viides painos – 2006 – sisältää kaikki muutokset numeroon 6 asti).”;

2) Korvataan liite tämän asetuksen liitteellä.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä joulukuuta 2016. Komission puolesta Puheenjohtaja Jean-Claude JUNCKER

(1) EUVL L 96, 31.3.2004, s. 26.

(2) Komission asetus (EY) N:o 1033/2006, annettu 4 päivänä heinäkuuta 2006, lentoa edeltävän vaiheen lentosuunnitelmia koskeviin menettelyihin liittyvistä vaatimuksista yhtenäistä eurooppalaista ilmatilaa varten (EUVL L 186, 7.7.2006, s. 46).

(3) Komission täytäntöönpanoasetus (EU) N:o 428/2013, annettu 8 päivänä toukokuuta 2013, asetuksen (EY) N:o 1033/2006 muuttamisesta sen 3 artiklan 1 kohdassa tarkoitettujen ICAOn määräysten osalta ja asetuksen (EU) N:o 929/2010 kumoamisesta (EUVL L 127, 9.5.2013, s. 23).

(4) Komission täytäntöönpanoasetus (EU) N:o 923/2012, annettu 26 päivänä syyskuuta 2012, yhteisistä lentosäännöistä, lennonvarmistuspalveluja ja -menetelmiä koskevista operatiivisista säännöksistä sekä täytäntöönpanoasetuksen (EU) N:o 1035/2011 ja asetusten (EY) N:o 1265/2007, (EY) N:o 1794/2006, (EY) N:o 730/2006, (EY) N:o 1033/2006 ja (EU) N:o 255/2010 muuttamisesta (EUVL L 281, 13.10.2012, s. 1).

(5) Komission täytäntöönpanoasetus (EU) 2016/1185, annettu 20 päivänä heinäkuuta 2016, täytäntöönpanoasetuksen (EU) N:o 923/2012 muuttamisesta yhteisten lentosääntöjen sekä lennonvarmistuspalveluja ja -menetelmiä koskevien operatiivisten säännösten päivittämiseksi ja täydentämiseksi (SERA, osa C) sekä asetuksen (EY) N:o 730/2006 kumoamisesta (EUVL L 196, 21.7.2016, s. 3).